Uznesenie Krajského súdu Banská Bystrica sp. zn. 41Cob/56/2016 z 26. 4. 2016
Uznesenie Krajského súdu Banská Bystrica z 26. apríla 2016, sp. zn. 41Cob/56/2016, ECLI:SK:KSBB:2016:6114214532.2
Súd: Krajský súd Banská Bystrica
Spisová značka: 41Cob/56/2016
ECLI: ECLI:SK:KSBB:2016:6114214532.2
Dátum vydania: 26. 4. 2016
Forma: Uznesenie
Text rozhodnutia
Súd: Krajský súd Banská Bystrica Spisová značka: 41Cob/56/2016 Identifikačné číslo súdneho spisu: 6114214532 Dátum vydania rozhodnutia: 27. 04. 2016 Meno a priezvisko sudcu, VSÚ: JUDr. Miroslava Púchovská ECLI: ECLI:SK:KSBB:2016:6114214532.2 Uznesenie Krajský súd v Banskej Bystrici v právnej veci navrhovateľa CD Consulting, s. r. o. so sídlom Politických věznů 1272/21, Nové Město, 110 00 Praha 1, zastúpeného advokátskou kanceláriou Fridrich Paľko, s. r. o. so sídlom Grősslingova 4, 811 09 Bratislava proti odporcovi T. D., nar. XX. X. XXXX, trvale bytom X. B. XXX/X, XXX XX P. W., o zaplatenie 0,--eur s príslušenstvom, o čiastočnom späťvzatí návrhu na začatie konania sp. zn. 10C/226/2014 takto r o z h o d o l : Čiastočné späťvzatie návrhu na začatie konania pripúšťa, rozsudok Okresného súdu Veľký Krtíš č. k. 10C/226/2014-67 zo dňa 9. decembra 2015 v časti zmenkového úroku vo výške 0,19 % denne z jednotlivých dlžných súm uvedených vo výroku rozsudku okresného súdu zrušuje a v tejto časti konanie zastavuje. o d ô v o d n e n i e : Okresný súd rozsudkom č. k. 10C/226/2014-67 zo dňa 9. decembra 2015 zaviazal odporcu zaplatiť navrhovateľovi zmenkovú sumu vo výške 0,--eur spolu so zmenkovým úrokom vo výške 0,25 % denne z jednotlivých dlžných súm uvedených vo výroku rozsudku okresného súdu, so 6 % ročným úrokom z jednotlivých dlžných súm uvedených vo výroku rozsudku okresného súdu, spolu so zmenkovou odmenou vo výške 1/3 % zmenkovej sumy vo výške 1,31 eur a nahradiť mu trovy konania pozostávajúce zo zaplateného súdneho poplatku vo výške 16,50 eur a z trov právneho zastúpenia vo výške 91,02 eur, všetko v lehote troch dní od právoplatnosti rozsudku. Navrhovateľ písomným podaním doručeným okresnému súdu dňa 22. 12. 2015, teda po vyhlásení rozsudku vzal čiastočne návrh späť, a to v súlade s § 96 ods. 1 O.s.p. v rozsahu zmenkového úroku vo výške 0,19 % denne, v časti uplatneného zmenkového úroku vo výške 0,25 % denne, čím si navrhovateľ uplatňuje v tomto konaní len zmenkový úrok vo výške 0,06 % denne. Okresný súd čiastočné späťvzatie doručil odporcovi s tým, aby v lehote 10 dní oznámil, či so späťvzatím návrhu súhlasí, odporca sa k čiastočnému späťvzatiu nevyjadril. Krajský súd v Banskej Bystrici ako súd odvolací podľa § 10 ods. 1 O. s. p. pripustil čiastočné späťvzatie návrhu navrhovateľa na začatie konania a podľa § 208 O. s. p. rozhodnutie okresného súdu v časti zmenkového úroku vo výške 0,19 % denne z jednotlivých dlžných súm uvedených vo výroku rozhodnutia okresného súdu zrušil a konanie v tejto časti zastavil. Podľa § 208 O. s. p. ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. Vyššie citované ustanovenie Občianskeho súdneho poriadku rieši späťvzatie návrhu na začatie konania po rozhodnutí súdu prvého stupňa. Navrhovateľ môže vziať návrh späť najneskôr do právoplatnosti rozhodnutia súdu prvého stupňa. Vzhľadom na to, že navrhovateľ vzal čiastočne späť návrh skôr ako rozhodnutie súdu prvého stupňa nadobudlo právoplatnosť a odporca so späťvzatím návrhu nemal námietky, odvolací súd v súlade s ustanovením § 208 O. s. p. pripustil čiastočné späťvzatie návrhu v časti zmenkového úroku vo výške 0,19 % denne z jednotlivých dlžných súm a v tejto časti rozsudok okresného súdu zrušil a konanie zastavil. Rozhodnutie bolo jednohlasne schválené členmi senátu. Poučenie: Proti tomuto uznesenie odvolanie nie je prípustné.

